                                     



MEHNATNI MUHOFAZA QILISH BO‘YICHA ISHLARNI BAJARISH TO‘G‘RISIDAGI
_____-son SHARTNOMA

____ __________ 2026-yil 							Toshkent shahar |
 
“Tashkilot nomi” (keyingi o‘rinlarda – “IJROCHI”) nomidan Ustav asosida ish yurituvchi direktor “rahbar F.I.O.”., bir tomondan va “Tashkilot nomi” (keyingi o‘rinlarda – “BUYURTMACHI”) nomidan Ustav asosida ish yurituvchi direktor “rahbar F.I.O.”, ikkinchi tomondan, birgalikda qayd etilganda “Tomonlar” deb nomlanganlar, Tomonlalar mazkur Shartnomani quyidagilar haqida tuzdilar:

1. SHARTNOMA PREDMETI
1.1. “IJROCHI” “BUYURTMACHI”ga quyidagi xizmatlarni ko‘rsatadi:
· O‘zbekiston Respublikasi Vazirlar Mahkamasining 2014-yil 15-sentabrdagi 263-son qarori bilan tasdiqlangan Nizom talablariga muvofiq, BUYURTMACHI obyektlaridagi ____ ta ish o‘rnini mehnat sharoitlari va asbob-uskunalarning jarohatlash xavfliligi yuzasidan attestatsiyadan o‘tkazadi;
· Vazirlar Mahkamasining 2017-yil 27-apreldagi 246-sonli qarori talablariga muvofiq, attestatsiya hujjatlarini Kambag‘allikni qisqartirish va bandlik vazirligining davlat ekspertizasidan o‘tkazib, ijobiy xulosa oladi.
1.2. “BUYURTMACHI” esa “IJROCHI”ga ko‘rsatilgan xizmatlar uchun to ‘lovni amalga oshiradi. 
1.3. Mazkur shartnoma bo‘yicha ishlarni bajarish va vazirlikning yakuniy davlat ekspertizasi xulosasini olishning umumiy muddati — avans to‘lovi amalga oshirilgan kundan boshlab 120 kunini tashkil etadi.

2. TOMONLARNING HUQUQ VA MAJBURIYATLARI
2.1. “BUYURTMACHI”ning huquqlari:
2.1.1. “IJROCHI”ning faoliyatiga aralashmagan holda, ishlarning borishi va sifatini istalgan vaqtda tekshirish.
2.1.2. “IJROCHI”dan ishlarni bajarish uchun zarur bo‘lgan ruxsatnomalar, sertifikatlar va litsenziyalarni talab qilish.
2.1.3. “BUYURTMACHI” o‘z navbatida obyektda ichki attestatsiya komissiyasini tuzadi                                  va jarayonda ishtirok etadi.
2.2. “IJROCHI” ning huquqlari:
2.2.1. Ishlarni bajarish uchun zarur bo‘lgan ma’lumotlarni BUYURTMACHIdan so‘rab olish.
2.2.2. “BUYURTMACHI” tomonidan avans to‘lovi o‘z vaqtida amalga oshirilmasa, ishlarni boshlash muddatini mos ravishda kechiktirish.
2.3. “BUYURTMACHI”ning majburiyatlari:
2.3.1. Mazkur shartnomada belgilangan tartib va muddatlarda to‘lovlarni amalga oshirish.
2.3.2. “IJROCHI” mutaxassislariga obyektga kirish va o‘lchov ishlarini olib borish uchun zarur sharoitlarni yaratish, asbob-uskunalar va ish joylari haqida ma’lumotlarni taqdim etish.
2.4. “IJROCHI” majburdir:
2.4.1. Ishlarni 1.3-bandda belgilangan muddatda, sifatli va amaldagi normativ-huquqiy hujjatlar talablariga muvofiq bajarish hamda Bandlik vazirligining ijobiy ekspertiza xulosasini taqdim etish.
2.4.2. “BUYURTMACHI” tomonidan bildirilgan asosli e’tiroz va kamchiliklarni o‘z hisobidan qisqa muddatlarda bartaraf etish.
2.4.3. Ish jarayonida olingan barcha ma’lumotlarning konfidensialligini ta’minlash.
3. SHARTNOMANING QIYMATI VA HISOB-KITOB QILISH TARTIBI
3.1. Mazkur shartnoma bo‘yicha bajariladigan ishlarning umumiy qiymati QQS (__ foiz) bilan                                      summa (yozma ravishda summa) so‘mni tashkil qiladi.
3.2. Ishlarning qiymati mazkur shartnomaning ajralmas qismi hisoblangan 1-ilovadagi (Spetsifikatsiya) narxlarga muvofiq qat’iy belgilangan va o‘zgartirilmaydi.
3.3. Tomonlar mazkur shartnomani imzolagan kundan boshlab “BUYURTMACHI” “IJROCHI”ga 15 (o‘n besh) kalendar kun ichida shartnoma umumiy qiymatining 30 foiz miqdorida, avans to‘lovini amalga oshiradi.
3.4. Yakuniy hisob-kitoblar ishlar to‘liq bajarilib, davlat ekspertizasining ijobiy xulosasi olinganidan va ikki tomonlama Bajarilgan ishlarni qabul qilish-topshirish dalolatnomasi imzolangandan so‘ng                         15 (o‘n besh) kalendar kun ichida “IJROCHI” “BUYURTMACHI”ga  shartnomaning umumiy qiymatiga hisobvaraq-faktura yuboradi, “BUYURTMACHI” esa mazkur hisobvaraq-fakturaga asosan to‘lovni amalga oshiriladi.
3.5. Davlat ekspertizasidan o‘tkazish bilan bog‘liq barcha xarajatlar shartnomaning umumiy qiymatiga kiritilgan va keyinchalik o‘zgarmaydi.

4. ISHLARNI TOPSHIRISH VA QABUL QILISH TARTIBI
4.1. “IJROCHI” ishlarni yakunlagandan so‘ng, hisobot materiallari va Bajarilgan ishlar dalolatnomasini (Akt) “BUYURTMACHI”ga taqdim etadi.
4.2. “BUYURTMACHI” taqdim etilgan materiallarni 15 (o‘n besh) kalendar kun ichida ko‘rib chiqadi va kamchiliklar bo‘lmasa, dalolatnomani imzolaydi. Kamchiliklar aniqlangan taqdirda, BUYURTMACHI ijrochiga yozma ravishda asoslantirilgan rad javobini yuboradi va IJROCHI ushbu kamchiliklarni o‘z hisobidan bartaraf etadi.

5. TOMONLARNING JAVOBGARLIGI
5.1. Tomonlar ushbu Shartnoma bo‘yicha o‘z majburiyatlarini bajarmaganliklari yoki lozim darajada bajarmaganliklari uchun O‘zbekiston Respublikasining amaldagi qonunchilik hujjatlariga muvofiq  javobgar bo‘ladilar.
5.2. “BUYURTMACHI” bajarilgan xizmatlar uchun to‘lovlar o‘z vaqtida to‘lanmasa “BUYURTMACHI” har bir muddati o‘tgan to‘lov uchun umumiy to‘lovning 0,2 foiz hajmda jarima (penya) to‘laydi, biroq kechiktirilgan to‘lov miqdorining 50 foizidan oshmasligi lozim. 
5.3. “IJROCHI” xizmat ko‘rsatishni o‘z vaqtida bajarmaganligi uchun “BUYURTMACHI”ga har bir kechiktirilgan kun uchun umumiy to‘lovning 0,2 foiz hajmda jarima (penya) to‘laydi,  biroq kechiktirilgan to‘lov miqdorining 50 foizidan oshmasligi lozim.
5.4. Tomonlarning ushbu shartnomada ko‘zda tutilmagan javobgarlik masalalari O‘zbekiston Respublikasining qonun hujjatlariga muvofiq hal qilinadi.

6. SHARTNOMA AMAL QILISH MUDDATI VA BEKOR QILISH TARTIBI
6.1. Mazkur shartnoma Tomonlar o‘rtasida imzolangan kundan boshlab kuchga kiradi                                        va 2026-yilning 31-dekabriga qadar amal qiladi. Tomonlarning o‘zaro kelishuviga muvofiq shartnoma yozma ravishda rasmiylashtirish orqali o‘zgartirilishi, qo‘shimcha kiritilishi mumkin. 
6.2 Mazkur shartnoma bir tomonlama bekor qilishga yoʻl qoʻyilmaydi.
6.3 Mazkur Shartnomaga kiritilgan har qanday qo‘shimchalar va o‘zgartirishlar, agar ular yozma ravishda taqdim etilgan va ikkala tomonning vakolatli vakillari tomonidan imzolangan bo‘lsa, haqiqiy hisoblanadi.

7. FORS-MAJOR
7.1 Tomonlar ushbu Shartnoma bo‘yicha o‘z majburiyatlarini qisman yoki to‘liq bajarmaganlik uchun javobgarlikdan ozod qilinadilar, agar bu muvaffaqiyatsizlik fors-major holatlarining natijasi bo‘lsa. Fors-major holatlari vakolatli organ tomonidan berilgan hujjatlar bilan tasdiqlanishi kerak.
7.2 Fors-major holatlari deganda: tabiiy hodisalar (zilzilalar, ko‘chkilar, bo‘ronlar, qurg‘oqchilik            va boshqalar) yoki ijtimoiy-iqtisodiy sharoitlar (urush holati, importni taqiqlash va boshqalar) natijasida yuzaga kelgan favqulodda oldini olish mumkin bo‘lmagan va oldindan aytib bo‘lmaydigan holatlar (jamoat manfaatlarini ko‘zlab eksport qilish va boshqalar), tomonlarning irodasi va harakatlaridan qat’iy nazar ular o‘z majburiyatlarini bajara olmaydigan holatlar tushuniladi.
7.3 Fors-major holatlariga ishora qiluvchi Tomon darhol, lekin 48 (qirq sakkiz) soatdan kechiktirmay boshqa Tomonni bunday holatlarning yuzaga kelishi va tugatilishi va ularning majburiyatini bajarish qobiliyatiga ta’siri to‘g‘risida yozma ravishda xabardor qilishi shart. Javobgarlikdan ozod qilishning bunday asoslari fors-major holatlari yuzaga kelgan paytdan boshlab kuchga kiradi.

8. NIZOLARNI HAL QILISH TARTIBI
8.1 Agar ushbu shartnoma bo‘yicha Tomonlar o‘rtasida nizolar kelib chiqsa, ikkala tomon ham ularni muzokaralar yo‘li bilan hal qilish uchun barcha choralarni ko‘rishga majburdirlar.
8.2 Tomonlar bir bitimga kelishmaganda nizolar O‘zbekiston Respublikasining amaldagi qonunlari asosida Toshkent tumanlararo iqtisodiy sudida ko‘rib chiqaladi. 

9. KONFIDENSIALLIK
9.1. Ushbu Shartnomani tuzish va u bo‘yicha majburiyatlarni bajarish natijasida Tomonlarga ma’lum bo‘lgan barcha ma’lumotlar konfidensial hisoblanadi va oshkor etilishi mumkin emas biroq O‘zbekiston Respublikasi qonunchiligida belgilangan hollar bundan mustasno. Tomonlar ushbu Shartnomaning ajralmas qismi bo‘lgan alohida konfidensiallik Shartnomasini tuzish huquqiga ega.
9.2. Tomonlar, har qanday holatda, ushbu Shartnoma bo‘yicha olingan ma’lumotlarni boshqa Tomonning yozma roziligisiz uchinchi shaxslarga oshkor qilishga haqli emas, bundan fors-major holatlari yoki konfidensial ma’lumotlarning tasodifiy yoki majburan oshkor etilishi hollari mustasno. O‘zbekiston Respublikasining amaldagi qonunchiligiga ko‘ra sudning qonuniy kuchga kirgan qarorlari yoki vakolatli davlat organlarining qonuniy talablaridan kelib chiqqan holda, agar ular oshkor qilingan taqdirda:
a) Bu haqida bir Tomon boshqa Tomonni tegishli holat yuzasidan xabardor qiladi;
b) O‘zbekiston Respublikasining amaldagi qonunchiligiga asosan konfidensial ma’lumotlarning faqat oshkor etilishi zarur bo‘lgan qismini oshkor qilinadi.

10. KORRUPSIYAGA QARSHI KURASHISH
10.1 Tomonlar shartnoma tuzishda, shartnomaning amal qilish muddatida va ushbu muddat tugaganidan soʻng shartnoma bilan bogʻliq korrupsiyaviy harakatlar sodir qilmaslikka kelishib oladilar. 
10.2 Tomonlar shartnomadagi korrupsiyaga qarshi qoʻshimcha shartlarda belgilangan korrupsiyaning oldini olish choralarini tan oladilar va ularga rioya etilishi boʻyicha hamkorlikni taʼminlaydilar. 
10.3 Har bir taraf shartnoma tuzilgan paytda bevosita oʻzi yoki uning ijroiya organlari, mansabdor shaxslari va xodimlari tomonidan shartnoma bilan bogʻliq munosabatlar yuzasidan qonunga xilof ravishda pul, moddiy qiymatliklar berilmaganligi, shartnoma tuzilishi evaziga norasmiy pul yoki boshqa moddiy qiymatliklar olinishiga yoʻl qoʻyilmaganligi, taklif etilmaganligi, ularni berishga vaʼda qilinmaganligi, shuningdek, moddiy yoki har qanday turdagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi. Tomonlar ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va Tomonlar nazorati ostidagi boshqa shaxslarning) yuqoridagi harakatlarni sodir etmasligi yuzasidan oqilona choralar koʻradi. 
10.4 Tomonlar davlat xizmatchilari, siyosiy partiyalar, shuningdek, oʻzlarining ijroiya organlari, mansabdor shaxslari va xodimlari tomonidan har qanday vaqt va shaklda quyidagi harakatlarning bevosita yoki bilvosita (shu jumladan, uchinchi shaxslar orqali)sodir etilishiga yoʻl qoʻymaydi:
a) nazorat qiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish koʻrilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega boʻlish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, vaʼda qilinishi, berilishiga; 
b) qonunga xilof ravishda olingan daromadlarning legallashtirilishi, shuningdek, agar mulk jinoiy faoliyatdan olingan daromad ekanligi Tomonlarga maʼlum boʻlsa, uni oʻtkazish, mulkka aylantirish yoxud almashtirish yoʻli bilan uning kelib chiqishiga qonuniy tus berish, bunday pul mablagʻlari yoki boshqa mol-mulkning asl xususiyati, manbai, turgan joyini tasarruf etish, koʻchirish usuli, pul mablagʻlari yoki boshqa mol-mulkka boʻlgan haqiqiy egalik huquqlari yoki uning kimga qarashliligini yashirishga; 
d) korrupsiyaga oid huquqbuzarlik sodir qilish uchun tamagirlik qilish, undash, tazyiq oʻtkazish yoki tahdid qilish. Ushbu holat boʻyicha bir taraf ikkinchi tarafni hamda vakolatli davlat organlarini darhol xabardor qilishi shart.
10.5 Tomonlar tovarlar, ishlar va xizmatlarni realizatsiya qilish va oʻtkazishda bitimlar tuzish boʻyicha muzokaralar olib borish, litsenziya, ruxsatnomalar va boshqa ruxsat etish xususiyatiga ega boʻlgan hujjatlarni olish yoki ularning manfaatlarini koʻzlab boshqa harakatlarni amalga oshiruvchi Tomonlarning nazorati ostida boʻlgan va ular nomidan harakat qiladigan shaxslarga (shu jumladan, yordamchi pudratchilar, agentlar, savdo vakillari, distribyutorlar, huquqshunoslar, hisobchilar, ular nomidan harakat qiluvchi boshqa vakillarlarga) nisbatan quyidagi harakatlarni amalga oshirishlari shart: korrupsiyaviy harakatlarga yoʻl qoʻyib boʻlmasligi va korrupsiyaviy harakatlarga nisbatan murosasiz munosabatda boʻlishi shartligi haqida koʻrsatmalar va tushuntirishlar berish; ulardan korrupsiyaviy harakatlarni amalga oshirish uchun vositachi sifatida foydalanmaslik; ularni faqat Tomonlarning oddiy kundalik faoliyati jarayonidagi ishlab chiqarish zarurati doirasidan kelib chiqib ishga jalb qilish; ularga qonunchilik doirasida amalga oshirgan xizmatlari uchun belgilangan haq miqdoridan asossiz ravishda ortiqcha toʻlovlarni amalga oshirmaslik. 
10.6 Tomonlar ularning nazorati ostida boʻlgan va ular nomidan harakat qiladigan shaxslar tomonidan korrupsiyaga qarshi qoʻshimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq oʻtkazilmasligini kafolatlaydilar. 
10.7 Agar bir tarafga boshqa tarafning korrupsiyaga qarshi qoʻshimcha shartlarning                                                  10.4 va 10.5-bandlarida belgilangan majburiyatlar buzilishiga yoʻl qoʻyilganligi maʼlum boʻlib qolsa, ikkinchi tarafni bu haqda zudlik bilan xabardor qilishi va ushbu tarafdan oqilona muddat ichida tegishli choralar koʻrilishi hamda amalga oshirilgan ishlar yuzasidan unga xabardor qilishini talab qilishi shart. Tarafning talabi boʻyicha ikkinchi taraf tomonidan qoidabuzarliklarni bartaraf qilish boʻyicha oqilona muddat ichida tegishli choralar koʻrilmagan yoki koʻrib chiqish natijalari haqida xabardor qilinmagan taqdirda, ushbu taraf zararni toʻliq qoplab berishni talab qilishga haqli.

11. YAKUNIY QOIDALAR
11.1 Tomonlarning yuridik manzili, bank rekvizitlari, shuningdek yuridik maqomi o‘zgargan taqdirda, tegishli Tomon boshqa Tomonni darhol xabardor qilish majburiyatini oladi.
11.2 Shartnoma faqat Tomonlarning belgilangan tartibda tuzilgan yozma kelishuvi bilan to‘ldirilishi yoki o‘zgartirilishi mumkin.
11.3 Mazkur Shartnomaga barcha qo‘shimcha va o‘zgartirishlar kiritilgan taqdirda shartnomaning ajralmas qismi bo‘ladi.  
11.4 Mazkur Shartnomada nazarda tutilmagan bandlar bo‘yicha Tomonlar O‘zbekiston Respublikasining amaldagi qonunchiligiga muvofiq amal qiladilar.
11.5 Mazkur Shartnoma bo‘yicha tartibga solinmagan barcha masalalar, O‘zbekiston Respublikasining amaldagi qonunchilik hujjatlari bilan tartibga solinadi.
11.6 Mazkur shartnoma ikki nusxada, har bir tomon uchun bittadan imzolangan. Ikkala nusxa ham bir xil yuridik kuchga ega.

12. TOMONLARNING YURIDIK MANZILI VA REKVIZITLARI
	 “IJROCHI” 

	“BUYURTMACHI”


	Manzil: 
Tel.: 
11.2 Bank rekvizitlari: 
hisob raqami: 
MFO                  
  INN 
OKED 
	Manzil: 
Tel.: 

Direktor ________________ 

M.O‘. 
	
Direktor _____________________ 

_________ -son shartnomaga
ILOVA


1-son Spetsifikatsiya 

	Ish o‘rinlarini mehnat sharoitlari va asbobuskunalarning jarohatlash xavfliligi yuzasidan attestatsiyadan o‘tkazish (1 ta ish o’rni)  

Umumiy to’lov uchun: Summa so’m QQS bilan.  

                                                                                  

